ועדת החינוך, התרבות והספורט, כנסת 24, פרוטוקול מספר 66, 2021-12-13 09:45

שרן השכל: אני שמחה לפתוח את ישיבת ועדת החינוך, התרבות והספורט של הכנסת.

שרן השכל: היום הנדון הוא ועדת המשנה לנושא תקציב הספורט של מדינת ישראל – הרחבת הסמכויות והארכת התוקף.

שרן השכל: אבקש להביא לידיעת

שרן השכל: כם כי ועדת החינוך, התרבות והספורט החליטה בישיבתה היום על הרחבת סמכות ועדת המשנה לתקציב הספורט של מדינת ישראל לדון גם בנושא הקמת מגרשי ספורט ואולמות ספורט.

שרן השכל: תוקף פעילות הוועדה הוא למשך שישה שבועות נוספים – נאריך את התוקף שלה.

שרן השכל: יש הערות?

שרן השכל: מישהו רוצה לומר משהו?

שרן השכל: בבקשה, יושב-ראש ועדת המשנה חבר הכנסת סימון דוידסון.

סימון דוידסון: אני מודה לך.

סימון דוידסון: התחלנו את העבודה ואנחנו מצויים בפני – איך אגיד את זה, שאהיה נחמד ופוליטיקלי - - -?

שרן השכל: אתגרים לא פשוטים בעניין תקצוב הספורט, שנמתחים כבר שנים וסוף כל סוף דנים בהם לעומק ומנסים לעשות קצת סדר בתוך הבלגן.

סימון דוידסון: אגיד את זה אחרת, פחות פוליטיקאי.

סימון דוידסון: כאחד שחי את העולם הזה כל כך הרבה שנים ומבין את המשמעויות, קודם כול של השקיפות, המשמעויות של התבחינים וההשקעה באגודות ובאיגודים, היום ככל שאני צולל יותר לעומק, במיוחד בוועדה הזאת, אני מבין שלעשות את השינויים יהיה קשה אבל נצליח בסוף.

סימון דוידסון: בסוף מה שאנחנו רוצים זה שהאגודות ומספר הספורטאים במדינת ישראל יגדלו, ואפשר לעשות את זה רק על ידי תקציבים שיתמכו ויעזרו לכך.

סימון דוידסון: לא נוריד את הרגל מהגז, כמו שאומרים, נמשיך ונפעל עד שנצליח לעשות את השינוי, קודם כול מול מינהל הספורט – שזה אומר שקיפות ושינויים בתבחינים למען ענפים שהולכים להיפגע – והדבר השני, בסופו של תהליך להגדיל את התקציב של התמיכות לכל האגודות והאיגודים.

סימון דוידסון: צריך להבין, ואת הבנת את זה בפגישה הראשונה שעשינו עם הספורט, שסך הכול של התמיכות לספורט הישראלי היום זה 260 מיליון שקלים.

סימון דוידסון: זה כל הכסף שהולך לאגודות, לאיגודים וילדים שלנו בסוף.

סימון דוידסון: זה דבר שצריך לעשות בו שינוי גדול, ונמשיך ונפעל.

סימון דוידסון: תודה רבה על התמיכה.

שרן השכל: תודה רבה לך, חבר הכנסת סימון דוידסון יושב-ראש ועדת המשנה.

שרן השכל: תודה על החריצות ועל העבודה הקשה, זה לא פשוט ובטח שגם לא קל אל מול הספורטאים, שכבר שנים אין להם גב כלכלי, בייחוד בשנתיים של הקורונה.

שרן השכל: יישר כוח על העבודה שלך אל מול משרד האוצר ואל מול משרד הספורט.

נירה לאמעי רכלבסקי: רק אציין שראינו לגבי הקמת המתקנים והאולמות שהסוגיה הזאת היא חלק בלתי נפרד מהיכולת של האגודות לתפקד.

נירה לאמעי רכלבסקי: חייבים להרחיב את המנדט בעניין הזה.

שרן השכל: לא שמעו אותך.

נירה לאמעי רכלבסקי: הנושא של הקמת מגרשי ספורט ואולמות ספורט עלה כחלק בלתי נפרד מהיכולת של אגודות הספורט לפעול, בעצם חלק בלתי נפרד מהתקצוב.

נירה לאמעי רכלבסקי: ראינו גם דיפרנציאציה – אולי אפליה, אפשר לומר – במיקומים ובהקמה של מתקנים כאלה.

נירה לאמעי רכלבסקי: לכן הנושא חייב להיות חלק מהדיון של הוועדה הזאת.

שרן השכל: אני רוצה להעלות להצבעה את עניין ועדת המשנה.

שרן השכל: מי בעד?

שרן השכל: מי נגד?

שרן השכל: הנושא אושר.

שרן השכל: ההצבעה עברה.

שרן השכל: המון בהצלחה.

שרן השכל: אני נועלת את הישיבה הזו.